מתילדה כהן-סראנו

מתילדה כהן-סראנו (באיטלקית: Matilda Koen-Sarano; נולדה בשנת 1939) היא סופרת, חוקרת ומשוררת ישראלית.

קורות חיים 
מתילדה כהן-סראנו נולדה במילאנו שבאיטליה למשפחה יהודית-ספרדית שמקורה בטורקיה. בעת מלחמת העולם השנייה הסתתרה עם משפחתה בהרי האפנינים מפני רדיפות הנאצים. אביה, אלפרדו סראנו, היה מזכיר הקהילה היהודית במילאנו מ-1945 עד 1969, השנה בה עלה לישראל. ב-1960 התחתנה במילאנו עם שליח "בני עקיבא" באיטליה ועלתה לישראל באותה שנה. היא גרה בכפר בתיה עד 1962. מאז שנה זו היא חיה בירושלים. בשנת 2012 עברה להתגורר בבית האבות ע"ש לאון רקאנטי בפתח תקווה, ולצד הרצאות לסטודנטים ולתלמידים המבקרים במקום, היא ממשיכה לקיים את 'חוג המספרות בלאדינו' שייסדה בירושלים.

היא בוגרת תואר ראשון מהאוניברסיטה העברית בירושלים בספרות איטלקית, בפולקלור, ובלאדינו. במשך 23 שנה עבדה במשרד החוץ בירושלים (1974–1997), ופרשה לגמלאות. היא אלמנתו של אהרון כהן, שהיה מנהל מדרשיית עמליה והמנהל הכללי הראשון של הרשות הלאומית לתרבות הלאדינו. היא אם לשלושה.

עיקר פעילותה הוא בתחום טיפוח השפה, התרבות והפולקלור של מורשת יהדות ספרד, שהיא, היות ששרדה בשואה, רואה כייעודה. מתילדה כהן-סראנו הדליקה משואה ביום העצמאות ה-44 של מדינת ישראל (1992) כמייצגת התרבות היהודית-ספרדית, במסגרת ציון 500 שנה לגירוש ספרד.

בשנת 2017 זכתה בפרס מפעל חיים מטעם הרשות הלאומית לתרבות הלאדינו. הפרס הוענק לה על קידום לשון הלאדינו ותרבותה.

החל מ-2011 היא מעלה בערוץ האוכל שבאתר ynet, מדי חג ומועד, טורים בלאדינו ובעברית על מסורות ומאכלים מסורתיים של העדה הספרדית .

פרסומים

קישורים חיצוניים
 
 
 קורות חייה בלאדינו
 ריאיון עם מתילדה כהן סארנו על מפעל חייה לשימור ותיעוד שפת הלאדינו, כמעיין המתגבר תיעוד ד"ר יצחק (איציק) לוי
 חוג מספרות עממיות בלאדינו של מתילדה כהן סארנו, תיעוד ד"ר יצחק (איציק) לוי

הערות שוליים

סופרים כותבי לאדינו
סופרות ישראליות
משוררות ישראליות
משוררות כותבות עברית
משוררים כותבי עברית
סופרים יהודים איטלקים
משוררים כותבי לאדינו
סופרות איטלקיות
משוררות איטלקיות
ישראליות ילידות איטליה
ישראלים ילידי איטליה
עולות בשנות ה-1960
בוגרות האוניברסיטה העברית בירושלים
משיאי משואה ביום העצמאות: 1992
ישראליות שנולדו ב-1939